_:n90b4f5beedc949bba819a90aaf995b25xb0
<http://schema.org/description>
"La igualtat ha presidit el primer tram del duel, iniciat amb tímides ocasions per part de Yasser, per sobre del travesser (2') i de Saverio, aturada per Pau sense problemes (3'). A partir d'aquí, equilibri de forces i poca presència a l'àrea per part de tots dos equips, fins que una acció a pilota aturada ha desnivellat el marcador. Es jugava el minut 28' quan l'estratègia, amb una mica de fortuna, li ha funcionat al Lleida. Marc Martínez ha picat un córner rematat en primera instància per Simic. La pilota ha quedat morta després d'un refús i Torras, més ràpid que ningú, l'ha aprofitat per establir el primer gol del duel. L'única bona notícia en aquell moment era que el Badalona no podia amb el Barcelona B. Ha intentat reaccionar l'Andorra, amb un xut creuat de Loureiro que ha marxat desviat (30'), però novament el duel i, sobretot, el Lleida ha estat molt ferm en defensa. Al tram final del primer temps, però, els tricolors han accelerat i han tingut dues bones opcions per igualar. La primera, una falta picada per Riverola que ha marxat desviada (44'). La segona, encara més clara, un cop de cap de Carlos Martínez, a la sortida d'un servei de cantonada, que s'ha estavellat al travesser. Saverio pressiona un rival lleidatà. A l'inici del segon temps la reacció tricolor tampoc ha arribat. Al contrari, fins i tot podria haver-se complicat molt més la situació, ja que el Lleida ha controlat el duel, ha tancat l'Andorra al seu camp i ha tingut dues opcions molt bones per fer el segon. Primer, Fall, a centrada d'Abraham, ha fet lluir Ratti. I, segons després, Torras ha vist com Martí Vila salva sobre la línia la seva rematada. Tocava reaccionar i Eder Sarabia ha mogut la banqueta donant entrada a Héctor. La seva primera intervenció ha suposat una opció bona, amb una centrada que s'ha enverinat i que ha obligat Pau Torres a posar la mà per enviar la pilota a córner. Poc després, Casadesús, a passada de Bover, ha tingut una altra bona opció, però el seu xut l'ha tret, de nou, el porter lleidatà. L'Andorra ha agafat més el control del duel però s'ha trobat a un rival que s'ha tancat molt bé i que deixat poques escletxes. Eder Sarabia ha arriscat encara més donant entrada a Pau i a Iker, però, novament, als tricolors els ha faltat inspiració ofensiva. Semblava que no seria possible igualar el duel, com ha evidenciat l'alegria amb la qual s'ha rebut a la banqueta tricolor la confirmació que el duel a Badalona havia finalitzat amb empat i, per tant, la plaça per la Primera RFEF estava confirmada tot i la derrota. Martí Vila pugna amb un contrari per una pilota. Però l'Andorra no ha volgut tancar la primera fase amb ensopegada. Ho ha volgut intentar fins al final i, ja sobre la botzina, ha trobat el premi. Casadesús ha assistit Carlos Martínez i el màxim golejador no ha fallat. Ha superat Pau i ha igualat el duel just abans del xiulet final. L'Andorra acaba, doncs la primera fase com a tercer. Jugarà la segona amb Vila-real B, Alcoià i Ibiza-Eivissa. Hi arriba, això sí, amb el pitjor coeficient dels sis equips del grup 3 de Segona B que lluitaran per disputar la promoció d'ascens a Segona A. Això sí, el primer objectiu de la temporada, està tancat. Com a mínim, la campanya vinent, els tricolors disputaran la Primera RFEF. FITXA TÈCNICA Camp: Camp d'Esports. LLEIDA ESPORTIU (1):Pau Torres José Ruiz, Simic, Fall, Abraham (César Soriano, 85'), Marc Martínez (Araujo, 77'), Abel (Álvaro, 72'), Yasser, Torras, Fer Cano (Bagayoko, 72') i Raúl (Jauregi, 85'). FC ANDORRA (1): Ratti, Loureiro, Vilanova, Pastor (Pau Martínez, 73'), Martí Vila, Marchán, Riverola, Bover (Iker, 82'), Saverio (Héctor, 62'), Carlos Martínez i Casadesús. Àrbitre: Bosch Domènech (València). T.G.: Simic, Abel, Yásser, José Ruiz, César Soriano / Loureiro i Pastor. Gols: 1-0, Torras (28'). 1-1, Carlos Martínez (95')."
<https://www.altaveu.com/actualitat/esport/objectiu-complert-sobre-botzina_27916_102.html>